**Τεχνικές απαιτήσεις για την ανάθεση της προμήθειας πετρελαίου κίνησης για κάλυψη αναγκών των πλωτών μέσων της Πλοηγικής Υπηρεσίας Ηρακλείου.**

**Ι. ΓΕΝΙΚΑ**

Στο παρόν έγγραφο περιγράφονται οι τεχνικές απαιτήσεις για την ανάθεση της προμήθειας πετρελαίου κίνησης (CPV:09134100-8) για κάλυψη αναγκών των πλωτών μέσων της Πλοηγικής Υπηρεσίας Ηρακλείου. Η προμήθεια θα είναι τμηματική και θα αφορά ποσότητα πετρελαίου κίνησης, ανάλογα με τις ανάγκες της υπηρεσίας, (περίπου 4.000 λίτρα), ενώ η διάρκεια της σύμβασης που θα συναφθεί θα οριστεί από την ημερομηνία υπογραφής της έως 31-12-2021.

**ΙΙ. ΠΡΟΫΠΟΛΟΓΙΣΜΟΣ ΔΑΠΑΝΗΣ**

Η συνολική προϋπολογισθείσα αξία της προμήθειας ορίζεται μέχρι ποσού τεσσάρων χιλιάδων ευρώ #4.000,00€#, στην οποία συμπεριλαμβάνονται οι νόμιμες κρατήσεις υπέρ Δημοσίου.H αναφερόμενη ποσότητα καυσίμων (4.000 λίτρα) είναι ενδεικτική, η τελική υπό προμήθεια ποσότητα θα διαμορφωθεί σύμφωνα με τις ανάγκες της Υπηρεσίας του Πλοηγικού Σταθμού Ηρακλείου. Ο προμηθευτής παραιτείται από κάθε αξίωση αποζημιώσεως έναντι της Υπηρεσίας για τυχόν αυξομείωση των ποσοτήτων των χορηγούμενων ειδών.

Η προμήθεια απαλλάσσεται ΦΠΑ βάσει ν.2859/2000 (ΦΕΚ 248 Α΄). Η δαπάνη θα πραγματοποιηθεί σε βάρος των πιστώσεων του Κεφαλαίου Πλοηγικής Υπηρεσίας του οικονομικού έτους 2021 ΚΑΕ 1611γ και θα πληρωθεί από την Παγία Προκαταβολή του Πλοηγικού Σταθμού Ηρακλείου. Ο προμηθευτής βαρύνεται για κάθε τιμολόγιο με τις νόμιμες κρατήσεις, οι οποίες είναι οι εξής:

-4%επί της καθαρής αξίας υπέρ Μ.Τ.Ν.

-2%επί της καθαρής αξίας υπέρ Ε.Λ.Ο.Α.Ν.

-2%χαρτόσημο επί των ανωτέρω κρατήσεων υπέρ Μ.Τ.Ν. &Ε.Λ.Ο.Α.Ν.

-0,07% επί της καθαρής αξίας υπέρ Ε.Α.Α.ΔΗ.ΣΥ.

-0,06% επί της καθαρής αξίας υπέρ Α.Ε.Π.Π.

-3% χαρτόσημο επί των ανωτέρω κρατήσεων υπέρ Ε.Α.Α.ΔΗ.ΣΥ. και Α.Ε.Π.Π.

-20%υπερ ΟΓΑ επί του αθροίσματος των ανωτέρω χαρτοσήμων.

Από τον προμηθευτή παρακρατείται φόρος εισοδήματος ποσοστού 1% επί της καθαρής αξίας και χορηγείται σχετική βεβαίωση τόσο για τις κρατήσεις όσο και για την παρακράτηση του Φ.Ε.

**ΙΙΙ. ΚΡΙΤΗΡΙΟ ΑΝΑΘΕΣΗΣ**

**Ως κριτήριο ανάθεσης της σύμβασης ορίζεται η πλέον συμφέρουσα από οικονομική άποψη προσφορά μόνο βάσει τιμής,** και ειδικότερα κριτήριο κατακύρωσης αποτελεί η τελική χαμηλότερη τιμή κατόπιν έκπτωσης επί τοις εκατό (%)/ ανά λίτρο, επί της εκάστοτε, διαμορφούμενης, μέσης λιανικής τιμής πώλησης του πετρελαίου κίνησης, όπως (η μέση τιμή λιανικής πώλησης)ορίζεται κάθε φορά από το Δελτίο τιμών που εκδίδεται από την Περιφέρεια Κρήτης/Γενική Διεύθυνση Ανάπτυξης/Διεύθυνση Ανάπτυξης Περιφερειακής Ενότητας Ηρακλείου/Τμήμα Εμπορίου για την ημέρα παράδοσης των καυσίμων. **Το ποσοστό της έκπτωσης μπορεί να είναι και αρνητικό μέχρι 5%** (πρόσθετη επιβάρυνση έως 5% επί της μέση τιμής λιανικής πώλησης -άρθρο 63 ν.4257/2014 (ΦΕΚ Α΄93).Αναπροσαρμογή του ποσοστού έκπτωσης επί της μέσης τιμής προμήθειας του πετρελαίου κίνησης δεν επιτρέπεται.

**ΙV.ΤΕΧΝΙΚΕΣ ΑΠΑΙΤΗΣΕΙΣ**

Η ποιότητα των καυσίμων θα πρέπει να πληρoί τις εκάστοτε ισχύουσες σχετικές Αποφάσεις του Ανωτάτου Χημικού Συμβουλίου καθώς και των εκάστοτε ισχυουσών σχετικών αγορανομικών διατάξεων.

**V. ΧΡΟΝΟΣ - ΤΟΠΟΣ – ΤΡΟΠΟΣ ΠΑΡΑΔΟΣΗΣ**

1.Η παράδοση του πετρελαίου κίνησης στα πλωτά μέσα του Πλοηγικού Σταθμού Ηρακλείου θα γίνεται τμηματικά, ανάλογα με τις ανάγκες της Υπηρεσίας, ύστερα από παραγγελία της υπηρεσίας, και ο προμηθευτής υποχρεούται να ανταποκριθεί εντός 48 ωρών από την ειδοποίηση της Υπηρεσίας για την ποσότητα και τον ακριβή τόπο και χρόνο της παράδοσης των καυσίμων.

2.Η παράδοση των καυσίμων γίνεται απευθείας στα πλωτά μέσα του Πλοηγικού Σταθμού Ηρακλείου, στο σημείο ελλιμενισμού τους, εντός λιμένα Ηρακλείου, με ειδικό βυτιοφόρο όχημα του προμηθευτή.

**VI. ΠΑΡΑΛΑΒΗ**

Η παραλαβή των ειδών θα γίνεται με τη σύνταξη σχετικού πρωτοκόλλου, από την αρμόδια επιτροπή παραλαβών του Πλοηγικού Σταθμού Ηρακλείου που έχει συσταθεί από τον Κεντρικό Λιμενάρχη Ηρακλείου. Η Επιτροπή παραλαβής της Υπηρεσία δύναται να ζητήσει από τις αρμόδιες Υπηρεσίες δειγματοληψία καυσίμων και σε περίπτωση που παραλάβει είδος ποιοτικά κατώτερο θα επιβάλλονται οι προβλεπόμενες από το νόμο κυρώσεις.

**VII.ΤΡΟΠΟΣ ΠΛΗΡΩΜΗΣ**

1.Η πληρωμή του προμηθευτή θα γίνεται τμηματικά, ανά παράδοση, για το 100% της αξίας του κάθε τιμολογίου, ανάλογα με την ποσότητα που παραδίδει ο προμηθευτής, μετά την οριστική τμηματική ποιοτική και ποσοτική παραλαβή από την οικεία επιτροπή, την προσκόμιση και τον έλεγχο των απαραιτήτων για την πληρωμή δικαιολογητικών, από την Παγία Προκαταβολή Πλοηγικού Σταθμού Ηρακλείου.

2.Τον ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία για την προμήθεια στον τόπο και με τον τρόπο που προβλέπεται στα έγγραφα της σύμβασης.

3.Ως προς τα δικαιολογητικά πληρωμής και λοιπά στοιχεία ισχύουν τα όσα αναφέρονται στο άρθρο 200 του ν. 4412/2016.

VIII. ΟΔΗΓΙΕΣ ΓΙΑ ΤΗΝ ΥΠΟΒΟΛΗ ΠΡΟΣΦΟΡΩΝ

**ΥΠΟΒΟΛΗ ΠΡΟΣΦΟΡΑΣ**

Οι προσφέροντες δύνανται να υποβάλλουν προσφορά σε **σφραγισμένο φάκελο** στον οποίο θα αναγράφονται ευκρινώς (άρθρο 92 του Ν. 4412/2016, Α΄ 147) τα κάτωθι :

**α.** Η λέξη **«ΠΡΟΣΦΟΡΑ»,**

**β.** Η επωνυμία της Αναθέτουσας Αρχής **«Πλοηγικός Σταθμός Ηρακλείου»,**

**γ.** Ο τίτλος της προμήθειας : (**«**Προμήθεια πετρελαίου κίνησης για τα πλωτά μέσα Πλοηγικού Σταθμού Ηρακλείου»),

**δ.** Η **καταληκτική ημερομηνία υποβολής προσφορών :10/06/2021**.

**ε.** **Τα στοιχεία του οικονομικού φορέα** (του προσφέροντος).

Ο κυρίως φάκελος θα περιλαμβάνει δύο (02) υποφακέλους με την ένδειξη «ΤΕΧΝΙΚΗ ΠΡΟΣΦΟΡΑ» και «ΟΙΚΟΝΟΜΙΚΗ ΠΡΟΣΦΟΡΑ». Οι υποβληθείσες προσφορές θα είναι σύμφωνες με τα διαλαμβανόμενα στο παρόν έγγραφο Τεχνικών Απαιτήσεων και θα περιέχουν τα κάτωθι :

**1.**Στον σφραγισμένο φάκελο **«ΤΕΧΝΙΚΗ ΠΡΟΣΦΟΡΑ»** τοποθετείται :

**α.** Υπεύθυνη Δήλωση του Ν. 1599/1986 (ΦΕΚ Α΄ 75) υπογεγραμμένη από τον νόμιμο εκπρόσωπο του οικονομικού φορέα που επιθυμεί να υποβάλει προσφορά με την οποία ο προσφέρων θα δηλώνει ότι έλαβε γνώση των τεχνικών απαιτήσεων και των όρων της εκδήλωσης ενδιαφέροντος τις οποίες και αποδέχεται πλήρως.

**β.** Κάθε έγγραφο και δικαιολογητικό που τεκμηριώνει την τεχνική επάρκεια του οικονομικού φορέα (του προσφέροντος) σύμφωνα με τις Τεχνικές Απαιτήσεις του παρόντος.

**2.** Στον σφραγισμένο φάκελο **«ΟΙΚΟΝΟΜΙΚΗ ΠΡΟΣΦΟΡΑ»** περιλαμβάνονται επί ποινή απόρριψης τα κάτωθι :

**α.** **Περιγραφή των υπό προμήθεια ειδών (πετρέλαιο κίνησης).**

**β. Προσφερόμενο ποσοστό έκπτωσης επί της εκατό % / ανά λίτρο (άνευ ΦΠΑ),** **επί της** εκάστοτε, διαμορφούμενης**, μέσης λιανικής τιμής πώλησης** του πετρελαίου κίνησης, όπως (η μέση τιμή λιανικής πώλησης) ορίζεται κάθε φορά από το Δελτίο τιμών που εκδίδεται από την Περιφέρεια Κρήτης/Γενική Διεύθυνση Ανάπτυξης/Διεύθυνση Ανάπτυξης Περιφερειακής Ενότητας Ηρακλείου/Τμήμα Εμπορίου για την ημέρα παράδοσης των καυσίμων. **Το ποσοστό της έκπτωσης μπορεί να είναι και αρνητικό μέχρι 5%** (πρόσθετη επιβάρυνση έως 5% επί της μέση τιμής λιανικής πώλησης -άρθρο 63 ν.4257/2014 (ΦΕΚ Α΄93).Αναπροσαρμογή του ποσοστού έκπτωσης επί της μέσης τιμής προμήθειας του πετρελαίου κίνησης δεν επιτρέπεται.

Το ποσοστό έκπτωσης θα αναγράφεται αριθμητικώς και ολογράφως. Σε περίπτωση διαφοροποίησης μεταξύ του αναγραφόμενου ποσοστού αριθμητικώς και ολογράφως, λαμβάνεται υπ’ όψιν το ολογράφως.

Στο προσφερόμενο ποσοστό έκπτωσης πρέπει να ληφθεί υπόψη το σύνολο των επιβαρύνσεων (μεταφορικά, έξοδα εκτελωνισμού, ασφάλιση ειδών, ζυγιστικά εκφορτωτικά και λοιπά έξοδα - επιβαρύνσεις κλπ, νόμιμες κρατήσεις υπέρ τρίτων, φορολογία εισοδήματος)

**Η προμήθεια απαλλάσσεται Φ.Π.Α.**

**γ.** Οι προσφέροντες υποχρεούνται να αναλύουν την προσφορά τους σύμφωνα με τον πίνακα που ακολουθεί :

|  |  |  |  |
| --- | --- | --- | --- |
| **ΕΙΔΟΣ ΚΑΥΣΙΜΟΥ** | **ΠΟΣΟΣΤΟ ΕΚΠΤΩΣΗΣ % ΕΠΙ ΤΗΣ ΜΕΣΗΣ ΤΙΜΗΣ ΛΙΑΝΙΚΗΣ ΠΩΛΗΣΗΣ (ΑΝΑ ΛΙΤΡΟ) ΤΟΥ ΠΕΤΡΕΛΑΙΟΥ ΚΙΝΗΣΗΣ ΓΙΑ ΤΗΝ ΗΜΕΡΑ ΠΑΡΑΔΟΣΗΣ ΤΟΥ** | | **ΠΟΣΟΣΤΟ ΦΠΑ** |
| *ΠΕΤΡΕΛΑΙΟ ΚΙΝΗΣΗ*Σ | **ΑΡΙΘΜΗΤΙΚΩΣ** | **ΟΛΟΓΡΑΦΩΣ** | *0 %* |
|  |  |  |
| **Στο ποσοστό έκπτωσης έχουν ληφθεί υπόψη οι νόμιμες κρατήσεις και κάθε άλλη επιβάρυνση κατά την κείμενη νομοθεσία.** | | | |

**δ.** Η προσφορά θα πρέπει να είναι πρωτότυπη να μην έχει διορθώσεις και να φέρει σφραγίδα και υπογραφή του νομίμου εκπροσώπου/ προσφέροντα.

**Η τεχνική προσφορά αποσφραγίζεται πρώτη και μόνο αν γίνει αυτή αποδεκτή, αποσφραγίζεται και η οικονομική προσφορά.**

**IX.ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΑΝΑΘΕΣΗΣ**

Ο Προσωρινός Ανάδοχος**,** ενημερώνεται εγγράφως από την Επιτροπή αξιολόγησης των προσφορών μέσω του Κεντρικού Λιμεναρχείου Ηρακλείου για την υποβολή των δικαιολογητικών ανάθεσης, όπως αυτά προβλέπονται στα άρθρα 73 και 74 του Ν. 4412/2016 (Α΄ 147), σε σφραγισμένο φάκελο εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης του. Ο φάκελος αυτός, ο οποίος θα φέρει την ένδειξη «ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΑΝΑΘΕΣΗΣ», θα περιλαμβάνει, **επί ποινή απόρριψης,** τα κάτωθι :

**α. Απόσπασμα σχετικού μητρώου,** όπως του ποινικού μητρώου ή ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι δεν υπάρχει εις βάρος του αμετάκλητη καταδικαστική απόφαση για τις περιπτώσεις που αναφέρονται στην παράγραφο 1 του άρθρου 73 του Ν. 4412/2016 (Α΄ 147).

Η υποχρέωση προσκόμισης του ως άνω αποσπάσματος αφορά **και** στα πρόσωπα με την ιδιότητα μέλους του διοικητικού, διευθυντικού ή εποπτικού οργάνου του οικονομικού φορέα ή προσώπου που έχει εξουσία εκπροσώπησης, λήψης αποφάσεων ή ελέγχου σε αυτό, ιδίως τους διαχειριστές Ε.Π.Ε. και προσωπικών εταιριών Ο.Ε. και Ε.Ε. καθώς και τον Διευθύνοντα Σύμβουλο και όλα τα μέλη του Διοικητικού Συμβουλίου Ανώνυμων Εταιριών και τα μέλη του Διοικητικού Συμβουλίου συνεταιρισμών.

**Εφόσον με την προσκόμιση του ανωτέρω αποσπάσματος προκύπτει εις βάρος του οικονομικού φορέα αμετάκλητη καταδικαστική απόφαση έστω για έναν από τους λόγους που προβλέπονται στην παράγραφο 1, του άρθρου 73 του Ν. 4412/2016 (Α΄ 147), η αναθέτουσα Αρχή, αποκλείει τον οικονομικό φορέα από τη συμμετοχή στη διαδικασία σύναψης σύμβασης.**

**Ο οικονομικός φορέας, σύμφωνα με τα οριζόμενα στην παράγραφο 9, του άρθρου 80, του Ν. 4412/2016 (Α΄ 147), αντί του προαναφερθέντος αποσπάσματος, δύναται να υποβάλει Υπεύθυνη Δήλωση του Ν. 1599/1986 (Α΄ 75), θεωρημένη για το γνήσιο της υπογραφής. Eν λόγω Υπεύθυνη Δήλωση δύναται να έχει εκδοθεί ηλεκτρονικά μέσω της Eνιαίας Ψηφιακής Πύλης (gov.gr).**

**β.** Πιστοποιητικό που εκδίδεται από την αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησής είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές του υποχρεώσεις **(ήτοι φορολογική και ασφαλιστική ενημερότητα).**

**Αποκλείεται από τη συμμετοχή σε διαδικασία σύναψης σύμβασης οποιοσδήποτε οικονομικός φορέας, εάν η Αναθέτουσα Αρχή γνωρίζει ή μπορεί να αποδείξει ότι ο εν λόγω οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης κατά τα ρητώς οριζόμενα στην παράγραφο 2, του άρθρου 73, του Ν. 4412/2016 (Α΄ 147).**

**Τα ανωτέρω αποδεικτικά μέσα γίνονται αποδεκτά εφόσον έχουν εκδοθεί σύμφωνα με τις διατάξεις των παραγράφων 12 και 13, του άρθρου 80, του Ν. 4412/2016 (Α΄ 147) όπως τροποποιήθηκε και ισχύει.**

Αν δεν προσκομισθούν ή προσκομισθούν εκπροθέσμως τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν, αν διαπιστωθεί κατά τον έλεγχο των παραπάνω δικαιολογητικών η ύπαρξη ενός ή περισσοτέρων εκ των λόγων αποκλεισμού των άρθρων 73 και 74, του Ν. 4412/2016 (Α΄ 147), απορρίπτεται εξ ολοκλήρου η προσφορά του υποψηφίου αναδόχου **και η ανάθεση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, εφόσον υπάρχει άλλη αποδεκτή οικονομική προσφορά και εφόσον τα «ΔΙΚΑΙΟΛΟΓΗΤΙΚΑ ΑΝΑΘΕΣΗΣ» πληρούν τις προϋποθέσεις.**